open-index/open-wikipedia-markdown huggingface dataset:
Peter Yorck von Wartenburg

**Peter greve Yorck von Wartenburg** (født 13. november 1904 i Klein-Öls ved Ohlau, Niederschlesien, død 8. august 1944 i Plötzensee) var en tysk jurist og offiser som var delaktig i 20. juli-attentatet mot Hitler. Han ble for sin medvirkning dømt til døden og henrettet.

## Liv og virke

### Bakgrunn
Han tilhørte en slekt av schlesiske godseiere, og var oldebarn av de prøyssiske generalene prins Louis Ferdinand av Preussen og grev Johann David Ludwig Yorck von Wartenburg, samt av filosofen Paul Yorck von Wartenburg.

Etter abitur (artium) i Kloster Rossleben (Thüringen) studerte han fra 1923 jus i Bonn og Breslau. Under studiet ble han medlem av studentorganisasjonen Corps Borussia Bonn, hvor mange sønner av den tyske høyadelen, deriblant den senere keiser Wilhelm II, hadde vært medlem.

### Karriere
I 1927 ble han dr. jur. med arbeidet *Die Haftung der Körperschaften des öffentlichen Rechtes für Maßnahmen der Arbeiter und Soldatenräte*, og tok i 1930 assessoreksamen. Deretter virket han som assessor, og ble 1932 tilknyttet østhjelpen (Osthilfe). Fra 1934 arbeidet han ved overpresidiet i Breslau og 1936 ved kommissariatet for prisdannelse.

I 1938 ble han ved en familiesammenkomst kjent med sin fjerne slektning grev Helmuth James von Moltke. Dermed kom han i kontakt med personer i det konservative miljøet som var motstandere av regimet, som sin fetter grev Berthold Schenk von Stauffenberg og Adam von Trott zu Solz. Også med Fritz-Dietlof von der Schulenburg og grev Ulrich Wilhelm Schwerin von Schwanenfeld diskuterte han Tysklands forfatning etter nasjonalsosialismen.

### Opposisjon
Ved begynnelsen av annen verdenskrig var han løytnant og adjutant ved et panserregiment. Hans motstand mot regimet og avvisning av krigen forsterket seg etter at broren døde i krigen. I 1940 var han med i gruppen som grunnla Kreisau-kretsen (*Kreisauer Kreis*). I 1942 ble han tilknyttet rustningsministeriet, da en skade gjorde at han ikke kunne tjenestegjøre ved fronten. Da Moltkes leilighet i Berlin ble ødelagt i et bombeangrep i 1943, flyttet han inn hos Yorck v. Wartenburg i Hortensienstraße 50 i Berlin-Lichterfelde.

Etter at Moltke ble arrestert og etter nærmere kontakt med Claus von Stauffenberg, gikk Yorck v. Wartenburg inn for at attentatplanene raskt måtte settes ut i livet.

Av kuppmakerne var Yorck v. Wartenburg tiltenkt rollen som statssekretær for visekansler Wilhelm Leuschner. Etter at attentatet mislyktes, ble han arrestert dagen etter og 8. august samme år dømt til døden. Han ble hengt samme dag i Plötzenseefengselet.

Peter Yorck von Wartenburg var gift med Marion Winter. Hun satt noen måneder i fengsel etter at ektemannen ble dømt.

## Referanser


## Litteratur
* Marion Gräfin Yorck von Wartenburg: *Die Stärke der Stille. Erzählung eines Lebens aus dem deutschen Widerstand*; Köln 1984 (ISBN 3-87067-717-1)

## Eksterne lenker
* Fotografie von Wartenburgs vor dem Volksgerichtshof 
* Biographie: Marion Gräfin Yorck von Wartenburg
Litiumionbatteri

**Litiumionbatteri** (også kalt **Li-ion** eller **LIB**) er en type oppladbare batteri som er blant de mest populære oppladbare batteriene i bærbar elektronikk, som for eksempel mobiltelefoner, og elektrisk håndverktøy. Li-Ion er ikke egnet som AAA, AA, C og D-batterier, da cellene har høyere spenning enn 1,5 volt. Dette gjør at de har en høyere energi/vekt forhold enn vanlige nikkelceller, og gir dem høyere kapasitet ved lav spenning.

## Oppbygning
De er oppbygd karbon-elektroder (minus) og  oksid-elektroder (pluss), vanligst av litium-koboltoksid, litium-manganoksid eller litium-jernfosfat (norsk fabrikk åpnet i Arendal 2024). I motsetning til nikkel-kadmiumbatterier regnes de ikke som miljøfarlig avfall, men behandles som farlig avfall likevel pga brannfare.

## Lading og oppbevaring
Batteriene har lavere selvutlading enn vanlige batterier (5-10% per måned). De har heller ikke den såkalte «minneeffekten», og trenger derfor ikke å lades helt ut før ny lading. De kan også klattlades (litt om gangen), men trenger en omstillingssyklus der de lades ut en gang iblant. Dette for å hindre at det dannes kobber i batteriets kjemi. 

Batteriene vil over tid ta til seg mindre og mindre lading, og vil miste mer og mer effekt. Det er tre faktorer som øker denne nedbrytningsprosessen, høy lagringstemperatur, lagring i fulladet stand, og full utlading. Batteriene bør derfor lagres kjølig (helst under 20 grader), ca. 40% oppladet. Nedbrytningsprosessen gjør at batteriene har begrenset levetid, men måten de lagres på kan forlenge levetiden. 


Fil:Lithium-Ionen-Accumulator.jpg|Li-ionbatteri fra Varta
Fil:Lithium-Ion Cell cylindric.JPG|Sylindrisk lithium-ioncelle (18650) før montering


## Referanser


## Kilder
*
*  lithium ion battery
Charlie Sheen

**Carlos Irwin Estévez** (født 1965), kjent under scenenavnet **Charlie Sheen**, er en amerikansk skuespiller. Han ble kjent gjennom sine roller i filmene *[[Platoon]]* (1986), *[[Wall Street (film)|Wall Street]]* (1987) og *[[Hot Shots]]*-filmene (1991 og 1993) og *[[Money Talks]]* (1997). Han er også kjent for sine roller i komedier og situasjonskomedier, som TV-seriene *[[Spin City]]* (2000–2002) og *[[Two and a Half Men]]* (2003–2011) samt *Anger Management* (2012–2014).

## Liv og virke
Sheen er sønn av Martin Sheen og var tidligere gift med Denise Richards. Han har tre søsken i skuespillerbransjen: Emilio Estévez, Ramón Estévez, Jr. og Renée Estévez. Han har fått en stjerne på Hollywood Walk of Fame.

Charlie Sheen deltar i en Netflix dokumentar om seg selv som ble ble sluppet i 2025.

Charlie Sheen har fem barn. Med ekskjæresten Paula Profit fikk han sin førstefødte datter Cassandra Jade Estevez. De to døtrene Sam og Lola er fra ekteskapet med Denise Richards. Tvillingguttene Max og Bob har han med sin tidligere kone Brooke Mueller.

Til tross for et mangeårig rebellstempel er Sheen Hollywoods best betalte TV-stjerne, takket være populariteten i komiserien *Two and a Half Men*. For hver episode der han stilte opp som rollefiguren «Charlie Harper», fikk Sheen om lag 12 millioner kroner.

På nyåret 2011 havnet Sheen i klammeri med skaperen av *[[Two and a Half Men]]*, Chaim Levin med kunstnernavn Chuck Lorre, og TV-nettverket CBS som produserte *[[Two and a Half Men]]*. Grunnen til problemene skal være Sheens livsførsel som media hevder består av flittig omgang med pornoskuespillerinner, kokain, vodka og andre rusmidler. De få gangene CBS eller Lorre har uttalt seg om saken har Sheen slått voldsomt tilbake hvor han ikke har lagt bånd på seg i omtalen av Lorre og CBS. For CBSs familieprofil er Sheens utsvevende livsførsel problematisk når han samtidig er deres best betalte TV-stjerne.

Sheen hadde en liten rolle i Wall Street-filmen *[[Money Never Sleeps]]* fra 2010.

Den 17. november 2015 sto Charlie Sheen fram som HIV-positiv på direktesendt frokost-TV i USA.

## Referanser


## Eksterne lenker
* 
*
200 meter

**200 meter** er en løpsøvelse i friidrett, og den midterste av tre sprintdistanser som inngår i mesterskap. Starten går i begynnelsen av svingen. Akselerasjonen og de første 100 metrene løpes i sving, mens de siste 100 metrene løpes rett fram på oppløpssiden. De beste 100 meter-løperne er som oftest også gode 200 meter-løpere, men det finnes også eksempler på 200 meter-spesialister (f.eks Pietro Mennea) og løpere som kombinerer 200 meter og 400 meter (for eksempel Michael Johnson). For de beste 200 meter-løperne kan gjennomsnittsfarten være noe høyere enn for de beste 100 meter-løperne, men dette er omtrent utlignet med Usain Bolts fantastiske rekorder i 2009. Verdensrekorden på 200 meter (19,19 sekunder) tilsvarer en gjennomsnittsfart på 10,42&nbsp;m/s (37,52&nbsp;km/t), mens tilsvarende for verdensrekorden på 100 meter (9,58 sekunder) er 10,43&nbsp;m/s (37,57&nbsp;km/t). 200 meter for herrer var med som olympisk gren første gang 1900 i Paris og for damer 1928 i Amsterdam og siden har distansen alltid vært med på OL-programmet. 200 meter er også en av øvelsene i damenes sjukamp.

## Ti på topp gjennom tidene

### Topp ti i verden – menn

(oppdatert per 28. mai 2014)

### Topp 10 i verden – kvinner

(oppdatert per 28. mai 2014)

### Topp ti i Norge – menn

(oppdatert per 29. mai 2014)

### Topp ti i Norge – kvinner

(oppdatert per 29. mai 2014)

## Referanser
Vinter

**Vinter** er en av de fire årstidene i tempererte og arktiske soner. På den nordlige halvkule består vinteren tradisjonelt av månedene desember, januar og februar. På den sydlige halvkule er vintermånedene juni, juli og august.

Den astronomisk vinteren er perioden fra vintersolverv til vårjevndøgn, og de sammenfallende astrologiske vintertegnene er steinbukken, vannmannen og fiskene.

Innen meteorologien defineres vinteren gjerne som den perioden da normal døgnmiddeltemperatur for det aktuelle stedet under 0 ℃.

## Norge

På primstaven markerte vinterdagen begynnelsen av vinterhalvåret. Været på denne merkedagen, som blir tidfestet til 14. oktober, skulle gi en pekepinn på hvordan været skulle bli den kommende vinteren.

## Se også
* Vintersolverv
* Snø

## Referanser


## Eksterne lenker
*
Blood

**BLOOD** er et visual kei-band basert i Osaka i Japan.

## Opphav
Bandet ble startet i år 2002 av Kiwamu (gitarist), Kaede (bassist), og D.A.I. (daværende vokalist).

## Biografi
BLOOD har som konsept å gjøre så mye som mulig selv. De er ikke bundet til noe plateselskap, og medlemmene lager musikken, designer CD-omslagene, lager effekter til konserter, og mye annet.

## Diskografi
### Japanske utgivelser
#### Album
**[[2nd PERIOD]]* (2004)
**[[1st PERIOD DX]]* (2005)

#### Singler
**BLOODTYPE* (2002)
**morphine* (2002)
**tsuioku* (2003)
**BLIND* (2004)
**THE FUNERAL FOR HUMANITY* (2004)

#### Mini-album
**BLOOD (japansk versjon)* (2004)
**BLOOD (internasjonal versjon)* (2004)
**VENGEANCE for BLOOD* (2004)

#### Demoer
**morphine* (2002)
**tsuioku* (2002)
**kuroki ti no zensoukyoku* (2003)
**hyakuoku no hikari to senoku no kage* (20003)

#### Videoer
**[[BLOOD films #01]]* (video, 2003)
**[[LIVE IN USA~infected with BLOOD~]]* (video, 2003)

### Europeiske utgivelser
#### Album
**[[BLOOD (internasjonalt album)|BLOOD]]* (2004)

#### Singler
**BLIND* (2004)

## Eksterne lenker
*
Håkon Lie

**Håkon Lie** er navnet på flere personer:

* Haakon Lie, tidligere partisekretær for Arbeiderpartiet.
* Haakon Lie (forfatter), forstmann og forfatter
* Håkon Wium Lie, teknologidirektør i Opera Software og kjent som utvikler av CSS.
Giovanni Berardi di Tagliacozzo

**Giovanni Berardi di Tagliacozzo** (født 1380, død 21. januar 1449) var en av Den katolske kirkes kardinaler. Han var erkebiskop av Taranto i Italia.

Han ble kreert til kardinal den 18. desember 1439 av pave Eugenius IV.

## Eksterne lenker
* The Cardinals of the Holy Roman Church
Angelotto Fosco

**Angelotto Fosco** (død 12. september 1444) var en av Den katolske kirkes kardinaler. Han var biskop av Cava.

Han ble kreert til kardinal den 19. september 1431 av pave Eugenius IV.

## Eksterne lenker
* Biografi på The Cardinals of the Holy Roman Church
Francesco Condulmer

**Francesco Condulmer** (død 30. oktober 1453) var en katolsk kardinal, biskop og latinsk patriark av Konstantinopel. 
Han ble kreert til kardinal den 19. september 1431 av sin onkel, pave Eugenius IV, med *[[San Clemente]]* som tittelkirke.

## Eksterne lenker
*  Biografi på The Cardinals of the Holy Roman Church
EBay

**eBay** er et auksjonsnettsted for kjøp og salg av de fleste typer varer. eBay ble etablert i 1995 av Pierre Omidyar under navnet «AuctionWeb». Virksomheten har hovedkvarter i San Jose, California. Administrerende direktør er Meg Whitman. Firmaet ble etablert i 1995 og i 2004 omsatte det for 3,27 milliarder dollar.

## Referanser


## Eksterne lenker
*
Hellerud stasjon

**Hellerud stasjon** er en stasjon på T-banen i Oslo og siste felles stasjon for Furusetbanen og Østensjøbanen. Østensjøbanen var den opprinnelige T-banelinjen, mens Furusetbanen, som åpnet tre år senere, kobler seg på denne strekningen et stykke øst for stasjonen. 

## Historie
Hellerud stasjon åpnet i 1926 som en av holdeplassene på Østensjøbanen fra Etterstad til Oppsal.

T-banestasjonen ble tegnet i 1963 av arkitekt Karl Stenersen og betjener pr. uke mellom 10- og  passasjerer. Hellerud stasjon ble fornyet våren/sommeren 2009 og 2010 i to etapper.

I september 2023 åpnet en ny trasé mellom stasjonene Brynseng og Hellerud som omfatter blant annet den nye 400 meter lange Hellerudtunnelen og to nye broer. 

## Navn og geografisk plassering
Navnet «Hellerud stasjon» ble valgt etter påtrykk fra Hellerud Vel, som da var det nærmeste boligstrøket (ved siden av Godlia). Tveita fantes ikke som boligstrøk.

Navnet «Hellerud stasjon» er i dag noe misvisende da stasjonen ikke ligger i strøket Hellerud. Dette gjorde at Hellerud Vel (med støtte fra Golia Vel) på 1990-tallet arbeidet for å gi stasjonen et nytt navn. Stasjonen ligger akkurat på grensen mellom strøkene Bryn i nord, og  Godlia i sør. I tillegg er den nærmeste bebyggelsen på Tveita bare 100 meter nord for stasjonen. Alle disse strøksnavnene er imidlertid brukt på andre stasjoner i nærheten.

## Referanser




## Eksterne lenker
Thorhild Widvey

**Thorhild Widvey** (født 1956) er en norsk idretts-, kultur- og næringslivsleder, bedriftsrådgiver og politiker for Høyre. Hun var stortingsrepresentant for Rogaland 1989–1997, olje- og energiminister i Bondevik-regjeringen 2004–2005 og kulturminister i Solberg-regjeringen 2013–2015.

## Liv og virke
Hun vokste opp med foreldre og tre søsken på Karmøy. Foreldrene var skipsmaskinsjef Askel Widvey og Tordis Marie Vikshåland.

Etter artium i 1975 studerte hun ved Idrætshøjskolen i Aarhus. Widvey begynte som idrettsleder ved en institusjon for psykisk utviklingshemmede (HVPU). Senere ble hun prosjektleder i Karmøy kommune og markedskonsulent for Rica-hotellene i Haugesund. Hun var nestformann i Norges reiselivsråd i 1990. Widvey har også hatt verv innen Norges Handicapidrettsforbund.

Widvey var medlem av Karmøy kommunestyre 1980–1989 og medlem av formannskapet 1984–1989, og i tillegg medlem av Rogaland fylkesting og fylkesutvalg 1988–1989. Hun var stortingsrepresentant for Rogaland 1989–1997. Hun kom til å samarbeide tett med både Erna Solberg og Kristin Clemet, som kom inn i rikspolitikken noe samtidig. Widvey var først medlem av Stortingets sosialkomité 1989–1993, og deretter Stortingets samferdselskomité 1993–1997. Fra 1992 var Widvey også nestleder i Europabevegelsen i Norge. Widvey søkte ikke gjenvalg til Stortinget i 1997, og bodde i London frem til 2002.

I juni 2002 ble Thorhild Widvey statssekretær i Fiskeridepartementet, og i januar 2003 statssekretær i Utenriksdepartementet. I juni 2004 ble hun utnevnt til statsråd i Olje- og energidepartementet. Hun gikk av sammen med resten av Bondevik-regjeringen i oktober 2005. I 2006 ble hun valgt inn i Høyres sentralstyre.

Etter at hun gikk av som statsråd i 2005, ble hun direktør for utlandsdivisjonen i Innovasjon Norge. Hun har siden drevet rådgivning og profesjonell styreledelse.

Thorhild Widvey er styreleder i Statkraft fra 2016. Hun var fra 2009 til 2013 leder i hovedstyret for Sjømannskirken. Hun har tidligere vært nestleder i styrene i Tromsø 2018 og International Research Institute of Stavanger. Hun har vært styremedlem i Nordic Mining ASA, Nordic Rutile AS, Gresvig ASA, Deep Ocean ASA, Aker Drilling ASA, Bjørge ASA, Cambi AS, Sysco AS, Falck AS, Align AS, Akva Group ASA, Reservoir Exploration ASA, NBT AS, Hitec Vision AS, ENI Norway AS, Offshore Northern Seas AS, Stream AS, Aker Philadelphia Shipyard ASA, Haugaland Kraft, Ipark Rogaland og Oslo Havn KF. Hun har vært styreleder i Stiftelsen Rogaland Kunnskapspark, ITS Impact Technology Service AS, Morpol ASA og Pharmaq AS.

I 2017 ble Thorhild Widvey i Bergen tingrett dømt til å betale  amerikanske dollar i erstatning og saksomkostninger til selskapet Norfield Shipping for å ha forsømt sitt styreverv i konkursrammede Reservoir Exploration Technology. Konkursen i Reservoir Exploration påførte kreditorene betydelige tap, og tingretten mente styremedlemmene ikke hadde overholdt handlingsplikten ved å sørge for at selskapet hadde forsvarlig egenkapital og likviditet. 

Thorhild Widvey er gift med forretningsmannen Osvald Bjelland.

## Referanser


## Eksterne lenker
* 
* 
*
Tveita stasjon

**Tveita stasjon** er en  t-banestasjon på Furusetbanen beliggende på Tveita i bydel Alna i Oslo. Det er den første stasjonen på Furusetbanen som den ikke deler med noen annen bane. Stasjonen er underjordisk og ligger i en kort tunnel under sentrale deler av Tveita. Stasjonen nås fra Tveita Senter, som ligger oppå stasjonen.

## Eksterne lenker
Giovanni Vitelleschi

**Giovanni Vitelleschi** (født i Corneto Tarquinia, død/drept 2. april 1440, antagelig i Roma) var en av Den katolske kirkes kardinaler. Han var erkebiskop av Firenze.

Han fikk en humanistisk oppdragelse, og ble i 1431 biskop Recanati. Få år etter var han blitt titulærpatriark av Alexandria, og erkebiskop av Firenze. Men stor grunsomhet opptrådte han der som *condottiere* og potentat, og la for dagen karaktertrekk som vanskelig lot seg forene med et religiøst liv.

Han ble kreert til kardinal den 9. august 1437 av sin onkel pave Eugenius IV, med *[[San Lorenzo in Lucina]]* som tittelkirke. Det synes som det var hans innsats ved en beleiring av Bologna på pavens oppdrag som utløste kardinalsutnevnelsen.

I 1439 erobret han Foligno. Den 19. mars 1440 ble han arrestert av sine fiender, angivelig fordi han skulle ha planlagt å styrte paven. Han ble bragt til Engelsborgen i Roma og formodentlig drept der.

## Referanser


## Eksterne lenker
* Biografi på The Cardinals of the Holy Roman Church
Haugerud stasjon

**Haugerud stasjon** er en t-banestasjon på Furusetbanen beliggende på Haugerud i bydel Alna i Oslo. Stasjonen er den eneste på Furusetbanen som ikke ligger i tunnel. Stasjonen ligger nord for Tvetenveien, innen gangavstand til både Inger Hagerups plass og Haugerud senter. Stasjonen har også (som mange andre) en Narvesen-kiosk på en gangbro øst for stasjonen. Sommeren 2012 ble det åpnet en innvandrerbutikk på den nevnte gangbroen.  

## Eksterne lenker

*
Trosterud stasjon

**Trosterud stasjon** er en T-banestasjon på Furusetbanen beliggende på Trosterud i bydel Alna i Oslo. Trosterud stasjon er en av to stasjoner på T-banen som ligger i en tunnelmunning (den andre er Stovner). Stasjonen ligger rett under Trosterud senter, og nås gjennom trapper eller rampe til denne i tillegg til en utgang i retning Tvetenveien.

Trosterud stasjon ble brukt som plassering i musikkvideoen til Just 4 Funs «Mrs. Thompson», Norge sitt bidrag til Eurovision Song Contest 1991 i Roma.

## Referanser




## Eksterne lenker
Lindeberg stasjon

**Lindeberg stasjon** er en T-banestasjon på Furusetbanen mellom Trosterud stasjon og Furuset stasjon. Banen går i tunnel fra Trosterud til endestasjonen på Ellingsrud, med unntak av ca. 200 meter ved Jeriko skole.

Stasjonen ligger under Lindeberg senter med utganger via senteret. Fra senteret er det gåavstand til store deler av Lindeberg, samt tilgang til Nordre Lindeberg gård via en gangtunnel under E6 (undergangen fra sør under Jerikoveien (se på bildet). 

## Eksterne lenker
Furuset stasjon

**Furuset stasjon** er en T-banestasjon på Furusetbanen mellom Lindeberg stasjon og Ellingsrudåsen stasjon. Stasjonen var endestasjon for sin linje fra 1978 til 1981, og banen fikk navnet Furusetbanen. I 1981 ble banen forlenget til Ellingsrudåsen.

Stasjonsområdet ligger i en kurve under Furuset senter

## Eksterne lenker
Ellingsrudåsen stasjon

**Ellingsrudåsen stasjon** er en T-banestasjon som siden sin åpning 8. november 1981 har vært endestasjon for Furusetbanen (linje 2).

Stasjonen ligger 165,2 meter over havet, og ankomst skjer via heiser fra Ellingsrud senter, eller via en gangtunnel fra Munkebekken. Stasjonen har i likhet med Romsås naturlige fjellvegger.

## Eksterne lenker
*
Sveveslekta

* skjermsveve (*Hieracium umbellatum*)
* En rekke andre artersom er oppdelt i seksjoner

**Sveveslekta** er en slekt i kurvblomstfamilien, som har 8110 sikre arter. Men det er også beskrevet 1007 arter, som vitenskapsfolk ikke er helt enig er arter eller ikke. Men ikke alle biologer er like enig i  grunnlaget for å beskrive så mange arter i sveveslekta, som bl.a. den norske botanikeren Simen Oscar Fredrik Omang (1867–1953) gjorde. De fleste beskrevne artene i sveveslekta som finnes i Norge er apomiktiske. Altså de kan sette frø uten seksuell formering.

Flere floraer deler ikke de fleste i sveveslekta opp i arter, men i underslekter og seksjoner, som er undergrupper av slekt.

## Liste over seksjoner og arter

Disse seksjonene har gjerne flere undergrupper.
* hårsveveslekta (*Pilosella*) som tidligere var en underslekt av sveveslekta, men er nå satt som en egen slekt.
* sveveunderslekta (*Hieracium*)
** skjermsveveseksjonen (*Hieracioides*) dette er også den eneste seksjonen, som har seksuell formering og har kun én enkelt norsk art
***: skjermsveve (*Hieracium umbellatum*)
** bladsveveseksjonen (*Foliosa*)
*** *H*. *crocatum*-gruppen
*** *H*. *inuloides*-gruppen
** stivsveveseksjonen (*Tridentata*)
*** *H*. *laevigatum*-gruppen
** *Sabauda*
*** *H*. *sabaudum*-gruppen
** bergsveveseksjonen (*Oreadea*)
*** *H*. *subfarinaceum*-gruppen
*** *H*. *onosmoides*-gruppen
*** *H*. *saxifragum*-gruppen
*** *H*. *schmidtii*-gruppen
*** *H*. *hypochoeroides*-gruppen
*** *H*. *sommerfeltii*-gruppen
*** *H*. *lindebergii*-gruppen
*** *H*. *rosulatum*-gruppen
*** *H*. *angustatum*-gruppen
** nordsjøsveveseksjonen (*Cerinthoidea*)
*** *H*. *alatum*-gruppen
** kjertelsveveseksjonen (*Amplexicaulia*)
*** *H*. *amplexicaule*-gruppen
** salatsveveseksjonen (*Prenanthoidea*)
*** *H*. *penanthoides*-gruppen
*** *H*. *juranum*-gruppen
*** *H*. *umbrosum*-gruppen
*** *H*. *pedatifolium*-gruppen
** dovresveveseksjonen (*Dovrensia*)
*** *H*. *dovrense*-gruppen
*** *H*. *plicatum*-gruppen
*** *H*. *truncatum*-gruppen
*** *H*. *epimedium*-gruppen
*** *H*. *carpathicum*-gruppen
** fjellsveveseksjonen (*Alpina*)
*** *H*. *alpinum*-gruppen
*** *H*. *nigrescens*-gruppen
** svartsveveseksjonen (*Subalpina*)
*** *H*. *atratum*-gruppen
*** *H*. *rhoacsense*-gruppen
** skogsveveseksjonen (*Hieracium*)
*** *H*. *murorum*-gruppen
*** *H*. *bifidum*-gruppen
*** *H*. *fuscocinereum*-gruppen
** beitesveveseksjonen (*Vulgata*)
*** *H*. *vulgatum*-gruppen
*** *H*. *argillaceum*-gruppen
*** *H*. *diaphanum*-gruppen
*** *H*. *subrigidum*-gruppen
*** *H*. *smolandicum*-gruppen
** blåsveveseksjonen (*Caesia*)
*** *H*. *caesium*-gruppen
*** *H*. *ramosum*-gruppen

## Etymologi

Det greske ordet *hierax* betegner en hauk, plantenavnet kommer antakelig fra formen på de fjæraktige blomsterbladene. Dette navnet ble brukt på en plante i korgplantefamilien av Dioskorides og Plinius den eldre ca. år 70 e.kr. Det norske navnet *sveve* kommer fra *svevn* eller søvn – blomstene lukker seg når det blir mørkt.

## Referanser





## Litteratur

* 

## Eksterne lenker
*
Ole-Johan Dahl

**Ole-Johan Dahl** (1931–2002) var en norsk informatiker som i 1968 ble Norges første professor i informatikk. Internasjonalt er han også kjent som pioner innen objektorientert utvikling.

Dahl kom fra en familie med gamle tradisjoner innen sjøfart. Da han var syv år gammel flyttet familien – han hadde også en bror og en søster – til Drammen. 

Under verneplikten var Dahl ved Forsvarets forskningsinstitutt (1952) under Jan Garwick, og utferdiget en cand.real.-avhandling (1957) om høynivå-programmering for FREDERIC. Mens han arbeidet ved Forsvarets forskningsinstittut, utviklet han et språk, MAC (Mercury Automatic Coding) for en Ferranti Mercury datamaskin som han arbeidet med. Derpå virket Dahl ved Norsk Regnesentral (1962) og utviklet med Kristen Nygaard verdens første objektorienterte programmeringsspråk, Simula (1965). Dette  ble internasjonalt lansert i 1967, og  objektorientering regnes idag til de virkelig store begivenhetene i informatikkens historie. Simula dannet grunnlaget for moderne språk som  og Java.

Dahl ble professor i numerisk analyse ved Universitetet i Oslo (1968). Han underviste blant annet i kurs om verifiserbar programmering for å forbedre kvaliteten på dataprogrammer og unngå mange programmeringsfeil. Han var også involvert i forskning og veiledning for å automatisere bevisføring av programmer. 

Dahl var en av de drivende krefter for å bygge opp Institutt for informatikk hvor han også arbeidet til 31. desember 1999. Ole-Johan Dahls hus ved Universitetet i Oslo, åpnet i januar 2011, er oppkalt etter ham.

## Utmerkelser
* I 1998 mottok han og Kristen Nygaard Rosingakademiets hederspris.
* I 2000 ble Ole-Johan Dahl kommandør av St. Olavs Orden av Kongen sammen med Kristen Nygaard.
* I 2001 ble Dahl og Nygaard tildelt Turing-prisen. Denne regnes som informatikkens «Nobelpris».
* I 2002 mottok de to John von Neumann-medaljen.

## Bøker og artikler
* *Discrete event simulation languages*, Academic Press, 1968. 
* *Structured Programming*, med C. A. R. Hoare og Edsger Dijkstra, Academic Press, 1972
* *Verifiable Programming*, Prentice-Hall, 1992
* *[[Simula]]: an [[ALGOL (programmeringsspråk)|ALGOL]]-based simulation language* (med  Nygaard),  i *Communications of the ACM*, 9(1966).
* *Class and subclass declarations* (med Nygaard).  I  IFIP konferanse om simuleringssprog, Oslo, Mai 1967

## Litteratur
* *From Object-Orientation to Formal Methods: Essays in Memory of Ole-Johan Dahl*, Olaf Owe, Stein Krogdahl og Tom Lyche (red.), Springer Verlag, 2004.

## Referanser



## Eksterne lenker
* Om Ole-Johan Dahl, Kristen Nygaard og Simula
* Institutt for informatikks minneside om Ole-Johan Dahl
Broad Peak

**Broad Peak**, eller **Faichan Kangri**, (opprinnelig kalt K3) er verdens tolvte høyeste fjell, 8051 moh. Broad Peak ligger i fjellkjeden Karakorum nord i Pakistan, 8 kilometer fra K2. Fjellet er en del av Gasherbrum-gruppen. Broad Peak fikk navnet sitt pga. den svært langstrakte toppen, som er 1,5 kilometer i utstrekning.

Broad Peak ble første gang besteget av de østerrikske klatrerne Hermann Buhl, Kurt Diemberger, Marcus Schmuck og Fritz Wintersteller 9. juni 1957. Fjellet fikk sin første vinterbestigning 5. mars 2013, av en polsk ekspedisjon. To av de fire klatrerne som nådde toppen, omkom på returen ned fjellet.

27. juli 2017 besteg Kari Dybsjord Røstad Broad Peak som første norske klatrer.

## Referanser


## Se også
* Liste over verdens høyeste fjell
Reichsführer-SS

**Reichsführer-SS** («Riksfører-SS») var embetstittel innen Schutzstaffel (SS) mellom 1925 og 1945. Fra 1929 fungerte den også som en militær grad, og med unntak av en kort periode i 1933&ndash;1934 var det den høyeste grad i organisasjonen. 

Tittelen ble først innført i 1926 av Joseph Berchtold. Hans forgjenger Julius Schreck hadde ikke benyttet den, men fikk den tildelt med tilbakevirkende kraft senere. I 1929 utnevnte Hitler Heinrich Himmler til Reichsführer-SS, og han begynte da å bruke tittelen også som gradsbenevnelse. Hans egentlige grad da han ble utnevnt var SA-Oberführer. I 1934 ble denne ordningen offisielt innført, etter de lange knivers natt.

Som grad ble den regnet som likeverdig med en generalfeltmarskalk (eller grossadmiral) i Wehrmacht. 

## Tittelinnehavere

Det var totalt fem personer som ble utnevnt til Reichsführer-SS, hvorav de to siste brukte tittelen også som rang. 

*Julius Schreck (1925–1926)
*Joseph Berchtold (1926–1927)
*Erhard Heiden (1927–1929)
*Heinrich Himmler (1929–1945)
*Karl Hanke (1945)

Karl Hanke ble utnevnt i april 1945, etter at Adolf Hitler hadde fått kjennskap til Himmlers forhandlinger med de allierte. Han ble drept av partisaner før nyheten om utnevnelsen nådde ham, og fungerte således aldri i embetet. 

## Referanser
Sarah McLachlan

**Sarah McLachlan** (født 1968) er en canadisk sangerinne, pianist og gitarist med stor suksess i hjemlandet og i USA. Initiativtager til Lilith Fair og engasjert i aids-saken.
McLachlan har bidratt med musikk til filmer og serier som City of Angels, Buffy the Vampire Slayer, The Pretender og Toy Story 2. Hun er kjent for et vemodig uttrykk med fokus på samfunnsproblemer, religion og kvinnesak/feminisme. Flere ganger Grammy-vinner.

McLachlan er mest kjent for hiten «Adia» (1997) og «Angel» (1997), begge fra albumet «Surfacing».

I 1997 var McLachlan medkomponist og gjestevokalist på Delerium sangen «Silence» som oppnådde betydelig suksess.

McLachlan giftet seg med trommeslageren Ashwin Sood i 1997, og skilte seg i 2008. De har døtrene India, født 2002, og Taja, født 2007, sammen.

## Diskografi
* *Touch* (1989)
* *Solace* (1991)
* *Fumbling Towards Ecstasy* (1994)
* *The Freedom Sessions* (1995)
* *Rarities, B-sides and Other Stuff* (1996)
* *Surfacing* (1997)
* *Mirrorball* (live) (1999)
* *Remixes* (2001)
* *Afterglow* (2003).
* *Afterglow Live* (2004)
* *Mirrorball: The Complete Concert* (2006)
* *Wintersong* (2006)

* *Laws of Illusion* (2010)
* *Shine On* (2014)
* *Wonderland* (2016)
* *Better Broken* (2025)

## Referanser


## Eksterne lenker
* 
* 
* 
*
Oserød

**Oserød** (uttales os're) er et sted og en gård på Nøtterøy i Færder kommune i Vestfold. 

Navnet Oserød viser opprinnelig til gården Oserød. Navnet har i nyere tid også blitt brukt på Oserød skole og andre områder i umiddelbar nærhet av *Oserød gård*, som *Oserødmyra*, *Oserødveien* og Oserødlund Borettslag.

Gården har trolig ligget på stedet siden 1300-tallet og på 1390-tallet.

Oserød var hovedkvarter for den tyske Organisasjon Todt under byggingen av Vardås fort under andre verdenskrig. Kunstneren Otto Valstad malte i 1883 et oljemaleri av Oserød gård.

## Geografi
Oserød ligger på den sørøstre delen av Nøtterøy, sør for Roppestad og vest for Hårkollen. Vest for Oserød ligger Hengerød og Kårød. Sør for Oserød ligger Oserødskogen og Torød.

## Historie
Navnet Oserød har blitt skrevet på flere ulike måter opp gjennom historien: 

*1394 – Oosarudh
*1593 – Aasßerøed 
*1605 – Osßerudt
*1668 – Aaserød 
*1723 – Aasserød

Den gammelnorske skrivemåten var trolig Ásuruð. Navnet er en sammensetning av kvinnenavnet Aasa og gårdens status som rydningsgård.

## Referanser
Tor Nystuen

**Tor Jarle Nystuen** (født 1958) er mangeårig formann i Nøtterø skytterlag og en av Vestfolds beste skyttere gjennom tidene.

Nystuen vant samlagsskytingen på landsskytterstevnet i 1979, for Vestfold.
Individuelt på landsstevnet er hans beste resultat en 2.-plass i klasse 1.
Nystuen har også flere gode resultater fra Viken I-stevner, der han har hevdet seg i en årrekke, særlig innen feltskyting, men også i samlagsskyting og individuelt på bane. På sine eldre dager har Nystuen tatt opp miniatyrskytingen og resultatet har vært overraskende gode resultater, spesielt i liggende skyting. 

Tor Nystuen står bokført med totalt 11 Vestfoldmesterskap (7 i baneskyting og 4 i feltskyting i perioden 1979 til 2003), kun Knut Skjelland fra Andebu kan vise til flere samlagsmesterskap i Vestfold, med totalt 13 seire.

## Titler
* 7 Vestfoldmesterskap på bane –  1980, 1981, 1982, 1983, 1984, 1998, 2003.  
* 4 Vestfoldmesterskap i felt – 1979, 1984, 1990, 1998.
* 2 Viken I-mesterskap i felt – 1982, 1992.
* 1 Mesterskap i samlagsskyting på landsskytterstevnet – 1979.

## Bestenoteringer
* DFS standardprogram – 35 skudd: 348 poeng.
* Halvmatch (50 meter): 573 poeng.
* 60 skudd liggende (50 meter): 595 poeng.

## Verv
* Formann i Nøtterø skytterlag – 1989&ndash;1996 og 2005-?
Amati-familien

**Amati-familien** var en italiensk fiolinbyggerfamilie, og regnes som grunnleggerne av den cremonesiske skole av fiolinbyggere, som definerte form og funksjon på strykeinstrumentene allerede på midten av 1500-tallet. De tidligste instrumentene som fortsatt eksisterer er datert til ca. 1560. 

## Viktigste familiemedlemmer
* Andrea Amati (født i Cremona 1505, død i Cremona 1577)
* Gerolamo Amati
* Antonio Amati
* Nicola Amati (født i Cremona 1596, død i Cremona 1684). 

Nicolo Amati er kjent som læreren til Antonio Stradivari, tidenes mest berømte fiolinbygger.

## Kilder
*
* ''Violin Makers of the Amati Family '', Smithsonian

## Eksterne lenker
*
Dénes Szécsi

**Dénes Szécsi** (død 1. februar 1465 i Eger) var en av Den katolske kirkes kardinaler. Han var erkebiskop av Eger i Ungarn.

Han ble kreert til kardinal den 18. desember 1439 av pave Eugenius IV, med *[[San Ciriaco]]* som tittelkirke.

## Eksterne lenker
* Biografi på The Cardinals of the Holy Roman Church
Isidor av Thessalonika

**Isidor av Thessalonika** (1385–1463) var en biskop som ivrig arbeidet for en union mellom den ortodokse kirke og den katolske kirke. Han var både ortodoks metropolitt av Kyiv og katolsk kardinal og titulærpatriark av Konstantinopel.

## Liv og virke
### Bakgrunn
Isidor ble født i det sørlige Grekenland om dro til Konstantinopel i ung alder. Han ble der hegumen (abbed) ved St.&nbsp;Demetrius-klosteret i byen. Han ivret for forsoning med Vestkirken, og ble i 1434 sendt av den bysantinske keiser Johannes VIII for å åpne forhandlinger med dette for øye på konsilet i Basel.

### Metropolitt av Kyiv
I 1437 utnevnte den økumeniske patriark Iosef II Isidor til metropolitt av Kyiv (med sete i Moskva), som var det høyeste embetet i den russiske kirka. Snart etter reiste han med en russisk delegasjon til konsilet i Ferrara, der han undertegnet enhetsavtalen. Den fikk ingen varig virkning, fordi andre østlige kristne avviste den snart etter.

### Kardinal
Rett etter konsilet utnevnte pave Eugenius IV Isidor til apostolisk legat for hele Russland og Litauen og kreerte ham den 18. desember 1439 til kardinal. Da Isidor ankom Moskva i 1441 og proklamerte unionen med Roma i kirken i Kreml, ble det klart at verken storfyrst Vasilij&nbsp;II eller storparten av de russiske biskoper ville vite noe av det. Han ble avsatt av et bisperåd og fengslet av storfyrsten. Dette førte også til et brudd mellom den russiske og den greske kirke, siden metropolittene av Moskva deretter ble valgt uten godkjenning fra den økumeniske patriarken.

Isidor klarte i 1443 å flykte og rømte til Roma. Der utnevnte pave Nikolas V ham til kardinalbiskop av Sabina. Paven sendte ham til Konstantinopel for å få bekreftet gjenforeningen med den ortodokse kirke, og sendte også med ham 200 soldater for å forsterke byens forsvar mot osmanene. Den 12. desember 1452 ble gjenforeningen markert med en gudstjeneste i Hagia Sofia, men var ytterst kortvarig.

Isidor opplevde tyrkernes erobring av byen den 29. mai 1453, og unngikk angivelig døden ved å kle opp et lik i hans røde kardinalsgevanter. Tyrkerne skal ha hogd av dets hode og ført det i triumf gjennom gatene. Den ekte kardinalen ble tatt til fange som en ubetydelig slave og sendt til Lilleasia. Der kom han seg unna og kom tilbake til Roma.

### Latinsk patriark av Konstantinopel
Pave Pius II utnevnte Isidor i 1459 til latinsk patriark av Konstantinopel og til apostolisk administrator av Nikosia erkebispedømme (Kypros). Begge embeter var i praksis rene ærestitler. De siste to år av sitt liv var han i tillegg dekanus av kardinalkollegiet. Han døde i Roma i 1463.

## Litteratur
* Isidore of Thessalonica, Eintrag in der Catholic Encyclopedia
* 

## Eksterne lenker
*
Niccolò d’Acciapaccio

** Niccolò d'Acciapaccio** (1382–1447) var en katolsk kardinal. Han var erkebiskop av Capua i Italia. 

Han ble ordinert som biskop i Tropea, i 1410 og kreert til kardinal den 18. desember 1439 av pave Eugenius IV, og kardinal med San Marcello al Corso som tittelkirke.

## Referanser


## Kilder
* 
*
John Kemp

**John Kemp** (født ca. 1380 i Wye i Kent i England, død 22. mars 1454 i London) var engelsk statsmann og en av Den katolske kirkes kardinaler. Han var i hele sin karriere både involvert i kongemaktens anliggender og i kirkens. Kong Henrik V av England benyttet ham som diplomatisk utsending.

## Liv og virke
### Bakgrunn
JohnKemp var sønn av Thomas Kempe, en gentleman av Ollantigh, i sognet Wye nær Ashford i Kent. Han ble utfannet ved Merton College i Oxford.

Kemp virket som kirkejurist, og var assessor ved rettssaken mot John Oldcastle. I 1415 ble han dekan ved hoffet i Arches, men gjorde ikke noen god jobb dom dekan. Han trådte da inn i kongelig tjeneste, og tilknyttet administrasjonen av Normandie der hen etterhvert ble kansler. Han var en kort stund *archdeacon* av Durham. I 1418 ble han Keeper of the Privy Seal, et verv han beholdt til 1421.

### Biskop og erkebiskop
Han ble biskop av Rochester 1419, biskop av Chichester i 1421 og åtte måneder etter ble han forflyttet til London.

Mens Henrik VI var mindreårig hadde Kemp en fremskutt stilling i det engelske råd, og støttet Henry Beaufort, som han etterfulgte som kansler i mars 1426. Samme år ble han den 20. juli promovert til erkebiskop av York. Kempe var kansler i ni år; hans hovedoppgave skulle bli å holde øye med  Humphrey of Gloucester. Tans tilbaketreden den 28. februar 1432 var en konsesjon til Gloucester. Han beholdt Beauforts gunst, og sin plass i rådet, og ble satt inn i viktige oppdrag som ved Arras-kongressen i 1435, og konferansen i Calais i 1438.

Etter kong Henrik Vs død ble han kansler i Normandie. I 1426 ble han erkebiskop av York.

### Kardinal
Han ble kreert til kardinal den 18. desember 1439 av pave Eugenius IV, med *[[Santa Balbina]]* som tittelkirke. I 1452 utnevnte pave Nikolaus V ham til erkebiskop av Canterbury.

Han var mer statsmann enn biskop, og ble kritisert for å ha forsømt sine kirkelige tilsynsoppgaver.

## Referanser


## Eksterne lenker
* Biografi på The Cardinals of the Holy Roman Church
400 meter

**400 meter** er en løpsøvelse innen friidrett og utgjør den lengste av de tre sprintdistansene som inkluderes i mesterskap. Øvelsen tilsvarer nøyaktig én runde rundt løpebanen når man løper i indre bane. Løpet gjennomføres i separate baner, noe som kan gjøre det utfordrende å identifisere løpslederen før utgangen av 300 meter når løperne kommer ut på oppløpssiden. Distansen krever en god kombinasjon av anaerob utholdenhet og hurtighet, og utøvere som spesialiserer seg på 400 meter er vanligvis dedikert til denne ene distansen. Mens noen løpere kombinerer 400 meter og 200 meter, er det sjeldent å finne en utøver som dominerer både på 400 meter og 800 meter. Et unntak er Alberto Juantorena, som tok gull på både 400 meter og 800 meter under Montreal-OL i 1976.

400 meter for herrer har vært en fast del av OL-programmet i samtlige moderne olympiske leker, mens distansen for damer ble inkludert fra og med Tokyo-OL i 1964. 400 meter inngår også som en øvelse i herrenes tikamp.

## Ti på topp gjennom tidene

### Topp ti i verden – menn
(Oppdatert per 12.01.2024)

### Topp ti i verden - kvinner

(Oppdatert per 12.01.2024)

### Topp ti i Norge – menn
(Oppdatert per 12.01.2024)

### Topp ti i Norge – kvinner
(Oppdatert per 12.01.2024)

## Referanser


## Eksterne lenker
*Statistikk kvinner friidrett.no
*Statistikk menn friidrett.no
Godlia stasjon

**Godlia stasjon** er en t-banestasjon på Godlia i Bydel Østensjø i Oslo. Stasjonen ble åpnet i 1966, og er den første stasjonen som Østensjøbanen ikke deler med en annen bane.

Stasjonen ble stengt 7. april 2015 for oppgradering til metrostandard. 10. januar 2016 ble stasjonen gjenåpnet i ny utgave med to leskur, LED-belysning og universal utforming.

## Eksterne lenker
Michelle Wie

**Michelle Wie** (født 11. oktober 1989) er en amerikansk golfspiller. Hun ble født i Honolulu på Hawaii og begynte å spille golf da hun var 4 år gammel.

10 år gammel, i 2000, ble Wie den yngste noensinne til å kvalifisere seg til et USGA-mesterskap da hun deltok i *USGA Women's Amateur Public Links Championship*.

I 2002 ble hun den yngste til å kvalifisere seg til en LPGA-turnering, i *LPGA Takefuji Classic*. I 2003 spilte hun en 66-runde i Kraft Nabisco Championship, og delte dermed amatørrekorden for damenes ''major''-turneringer. Samme år vant hun *Women's Amateur Public Links* og ble den yngste noensinne til å vinne en USGA-turnering for voksne.

15. januar 2004 ble Wie den fjerde kvinnelige golfspilleren (og den yngste noensinne) til å spille en turnering på PGA-touren. Hun spilte runder på 72 og 68 slag, og misset dermed *cut*'en med ett slag.

Den 13. oktober 2005, to dager etter hennes 16-årsdag, ble hun profesjonell golfspiller og stilte til start i 850.000-dollarturneringen Women's World Championships på Bighorn Golf Club. Hun underskrev sponsorkontrakter anslått til en verdi av rundt 10 millioner dollar (65 mill. kroner) og ble en av verdens best betalte kvinnelige idrettsstjerner.

## Referanser


## Eksterne lenker
* 
* 
* Biografi og profil
Skøyenåsen stasjon

**Skøyenåsen stasjon** ligger på Skøyenåsen i bydel Østensjø, og er en del av Østensjøbanen. Stasjonen er totalt ombygd til metrostandard og ble gjenåpnet 10. januar 2016.

Stasjonen har på sør-østgående spor 1 fått et nytt adkomstpunkt til Skøyenåsen skole.
Det er etablert to leskur på hver plattform og stasjonen har LED-belysning.

Ved stasjonen er det pendlerparkering og sykkelparkering.

## Eksterne lenker
*
Oppsal stasjon

**Oppsal stasjon** er en T-banestasjon som ligger på Oppsal i Oslo.

Fra 1926 gikk det trikk fra Vålerenga til Oppsal. Oppsal var linjens endestasjon frem til banen ble forlenget til Bøler stasjon i 1958. Opp på høyre side dersom en kom fra byen (i retning Oppsal gård), lå det skinner (trikkesløyfe), hvor trikken kunne snu og returnere til sentrum. Denne ble først fjernet ved anleggelse av T-banen i 1967.

Stasjonen er totalt ombygd til metrostandard og ble gjenåpnet 10. januar 2016. Det er etablert to leskur, gangvei til Oppsal Alders og Sykehjem. Sykkelparkering er etablert ved gateplan rett ved nedgangen til Spor 1 (sør-østgående). Rett ved taxiholdeplassen som er knyttet til stasjonen.

Et teknikerrom er også etablert på stasjonen. Stasjonsområdet har belysning med LED-lys.


Oppsal trikk.jpg|Stasjonen da den fortsatt var betjent av trikken.
Oppsal trikk snuplass.jpg|Den tidligere trikkesnuplassen.
Oppsal stasjon - 2012-05-27 at 12-50-41.jpg | Oppsal T-banestasjon anno 2012.


## Eksterne lenker
Ulsrud stasjon

**Ulsrud stasjon** er en av T-banestasjonene som dekker drabantbyene øst i Oslo, langs Østmarka. Den ligger i boligstrøket Ulsrud midt i mellom Bøler og Oppsal. Stasjonsbygningens ventehall ble på tidlig 80-tall utsmykket med et keramikkrelieff av Bøler-kunstneren Fritz Røed. Da T-banens overflatestasjoner ble avbemannet, ble de fleste ombygd til store Narvesen-kiosker. Det skjedde ikke med Ulsrud. Bygningen ble tidligere brukt av
ABS Kjøreskole.

7. april 2015 ble stasjonen stengt for oppgradering til metrostandard og ble gjenpåpnet 10. januar 2016. Et teknikerrom er etablert i de tidligere lokalene til ABS Kjøreskole.

Stasjonen er i ny utgave med universal utforming og LED-belysning.

## Eksterne lenker
Skullerud stasjon

**Skullerud stasjon** er en T-banestasjon på Skullerud i Oslo. Den var endestasjon for Østensjøbanen fra 1967, før denne ble utvidet til Mortensrud stasjon i 1997.

Ved Skullerud stasjon ligger et av byggene som huset Tandbergs Radiofabrikk og senere Norsk Data. Fra Skullerud stasjon er det kort vei til Skullerudstua ved inngangen til Østmarka.

Hit kjører linje 3 (Kolsås - Mortensrud) .

Du kan også få en T-bane på linje 2 til Østerås her klokka 06:32

## Referanser




## Eksterne lenker
Mortensrud stasjon

**Mortensrud stasjon** er endestasjon for Østensjøbanen. Stasjonen ble offisielt åpnet 5. januar 1998, selv om den kom i bruk allerede i desember 1997. Dette var den siste av en rekke forlengelser av Østensjøbanen. Stasjonen ligger like ved Senter Syd på Mortensrud. Det vurderes om linjen skal utvides videre sørover til Bjørndal.

## Referanser




## Eksterne lenker
Bøler stasjon

**Bøler stasjon** er en T-banestasjon som dekker drabantbyen Bøler sørøst i Oslo. Stasjonen ble åpnet for sporvognsdrift den 20. juli 1958, og overtok da som endestasjon for Østensjøbanen.

## Nyere tid
I 2015 ble stasjonen stengt 7. april for oppgradering til metrostandard. 10. januar 2016 ble stasjonen gjenåpnet. Stasjonen har fått en total overhaling med universal standard,
LED-belysning, seks adkomstpunkter og tydelig skilting.

## Historikk

Strekningen endte i en trikkesløyfe, hvor trikken snudde, og der av- og påstigning kun skjedde på den siden som vendte mot nåværende  General Ruges vei eller Ytre Ringvei. I sydlige ende av T-baneperrongen for reisende mot sentrum ligger fremdeles et rødmalt hus, som tidligere fungerte som stasjonsbygning med kiosk på sydgavlen og oppholdsrom for førere og konduktører i resten av bygningen. Så lenge bygningen var i bruk som stasjon var den blåmalt med hvite vindskier. Ved ombyggingen til T-bane ble området gjerdet inn, kiosken nedlagt, trikkesløyfen fjernet, og nedre del av Guristuveien, mot krysset Eterveien (eller den nylig anlagte General Ruges vei) og Bølerlia, stengt. 

Inne på sløyfeområdet står også den første Don Quiote-skulpturen, flyttet dit fra området der Bøler bad kom. Senere fikk Bøler-kunstneren Fritz Røed oppdraget med å lage en ny Don Quiote, som står oppe ved det (ombygde) Bøler-senteret.
Under broen ble det i 1973 satt opp utsmykning («Gjenspeilng») av Bøler-kunstneren Irma Salo Jæger. Generelt hærverk og mangel på vedlikehold førte til at verket ble demontert og fjernet i 1990.

Østensjøbanen ble ombygget til T-bane og forlenget videre til Skullerud i 1967.

## Eksterne lenker
Bogerud stasjon

**Bogerud stasjon** er en av T-banestasjonene som drabantbyen Bogerud sørøst i Oslo sogner til.

Stasjonen ble åpnet i 1967 og gjennomgikk renovering i 2016 som del av moderniseringen av Østensjøbanen.

Utover lehus på begge plattformer har stasjonen ingen spesielle fasiliteter. Den opprinnelige stasjonsbygningen og ventehallen har senere blitt bygget om og tatt i bruk som Narvesen-kiosk og nærbutikk.

Kunstneren Olav Mathisen står bak stasjonsutsmykningen. Arbeidet var en del av kunstprosjektet «Fra stasjon til stasjon» i 2016.

## Referanser




## Eksterne lenker
Carl Berners plass stasjon

**Carl Berners plass stasjon** er en t-banestasjon som ligger ca. 150 meter øst for veiknutepunktet Carl Berners plass i Oslo. Stasjonen ble åpnet i 1966 som en del av Grorudbanen, men har etter utbyggingen i 2006 overganger mellom Grorudbanen og T-baneringen. Stasjonen ligger under bakken, med inngang fra begge sider av Grenseveien.

## Eksterne lenker
Hasle stasjon

**Hasle stasjon** er en t-banestasjon på Grorudbanen beliggende på Hasle i bydel Grünerløkka like sør for Økernveien. Stasjonen er den første stasjonen på Grorudbanen som kun tilhører linje 5. Stasjonen ligger over bakken, ved munningen av tunnelen til banen fra Carl Berners. Mot Økern går banen over bakken før den går i tunnel til Økern stasjon.

Like ved stasjonen ligger Norges nasjonalanlegg for tennis.

Stasjonen ble oppgradert og modernisert i 2009 til metrostandard. Den ble åpnet 17. august 2009.

## Eksterne lenker
Økern stasjon

**Økern stasjon** er en t-banestasjon på Grorudbanen i Oslo beliggende på Økern i bydel Bjerke. Den ligger mellom stasjonene Hasle og Risløkka. Stasjonen ligger ved Økernsenteret, et av de eldre kjøpesentrene i byen. Østre Aker vei passerer like nord for stasjonen. Stasjonen ligger innen gangavstand til Økern Torg.

## Ombygging
I forbindelse med ombyggingen av Ring 3 mellom Ulven og Sinsen, og omleggingen av Østre Aker vei, ble Økern stasjon modernisert. Perronger er skiftet ut, vannbåren varme er lagt i perrongene slik at snø og is ikke blir liggende på vinterstid og stasjonen er lett tilkommelig fra alle tenkelige vindretninger.

Byggearbeidet ble startet i oktober 2008 og ble avsluttet 1. juni 2011.

## Referanser


## Eksterne lenker
* Statens vegvesen - Nye Økern T-banestasjon
Risløkka stasjon

**Risløkka stasjon** er en t-banestasjon på Grorudbanen, beliggende på Risløkka i bydel Bjerke like nord for Østre Aker vei. Stasjonen er delvis plassert i bro over Risløkkalléen. Banen kommer over bakken fra Økern og holder seg over bakken til Vollebekk.

Statens vegvesen, og Oslo trafikkstasjon ligger på sørsiden av stasjonen.

## Eksterne lenker
Vollebekk stasjon

**Vollebekk stasjon** er en t-banestasjon på Grorudbanen med adkomst fra veien Lunden på Vollebekk i bydel Bjerke like nord for Østre Aker vei. Den ligger mellom stasjonene Risløkka og Linderud. Fra stasjonen går linjen på bru over Lunden mot Linderud, og over bakken mot sentrum til Risløkka.

## Eksterne lenker